stanford-oval/wikipedia huggingface dataset:
הבחירות לרשויות המקומיות בישראל (2024)
מועצות אזוריות > בני שמעון

ראש מועצה אזורית בני שמעון המכהן ניר זמיר מקיבוץ להב, שנבחר לראשונה ב-2018, היה המתמודד היחיד בבחירות והוא הוכרז כזוכה ללא בחירות.
למליאת המועצה נבחרו 18 נציגים מ-13 יישובים: שני נציגים ממשמר הנגב, חצרים, נבטים, בית קמה וגבעות בר כל אחד ועוד נציג אחד משאר יישובי המועצה. ברוב יישובי המועצה הוגשה רק רשימה אחת למועצה ולוועד המקומי (ב-6 יישובים – גבעות בר, חצרים, כרמים, להב, שובל ושומריה הוחלט על זהות ועדים, בתאשור הוחלט על בחירות לוועד המקומי אך לא הוגשו מועמדויות) ובהן תתבצע הכרזה על הרשימות המנצחות, כך שבפועל נפתחו קלפיות רק במשמר הנגב, שם נבחרו שני נציגים למועצה, ובתדהר, שם נבחרו הנציג למועצה ו-5 הנציגים לוועד המקומי.
מועצות אזוריות > ברנר

ראש מועצה אזורית ברנר, דורון שידלוב, המכהן בתפקיד מאז 2012, התמודד כמועמד יחיד לראשות המועצה והוא הוכרז כזוכה ללא בחירות.
למליאת המועצה נבחרו 15 נציגים: 3 מבית אלעזרי, 2 ממושב בניה, 5 מגבעת ברנר, 1 מגיבתון, 3 מקדרון ו-1 מגן שלמה (קבוצת שילר), כשבפועל רק בבית אלעזרי ובגן שלמה הוגשה יותר מרשימה אחת למועצה ורק בבית אלעזרי וקדרון הוגשה יותר מרשימה אחת לוועד המקומי, ולכן בשאר היישובים לא הוצבו קלפיות. בניגוד לבחירות הקודמות, האזור העודף של מחנה תל נוף לא מיוצג במועצה כיוון שהאוכלוסייה לא הגיעה בבחירות אלו לחצי המודד הכללי שנקבע.
מועצות אזוריות > גדרות

| הבחירות לראשות מועצה אזורית גדרות |
| --- | --- | --- |
| ראובן גמזו | 18.4% | עשרת |
| שי סולם | 37.7% | גן הדרום |
| ערן גלזר | 44% | משגב דב |
ראש מועצה אזורית גדרות המכהן יוסי קנדלשיין לא התמודד לכהונה נוספת. ערן גלזר ממשגב דב ניצח כבר בסיבוב הראשון את מתחריו שי סולם מגן הדרום, וראובן גמזון מעשרת.
למליאת המועצה נבחרו 18 נציגים: 4 מעשרת, 3 מכפר אביב וממשגב דב ו-2 מגן הדרום, מישר, כפר מרדכי ושדמה. בכל 7 יישובי המועצה התמודדה רק רשימה אחת לוועד המקומי ובכולן הוכרז על הרשימה היחידה כזוכה בבחירות. מנגד, בכל היישובים התמודדו בין 2–4 רשימות על הנציגות למועצה, כשבכל 7 היישובים התמודדו רשימות נשים שכונו "רצות יחד למען גדרות" (רי) והן זכו יחד ב-6 מתוך 18 המושבים במליאת המועצה.
מועצות אזוריות > גולן

| הבחירות לראשות מועצה אזורית גולן |
| --- | --- | --- |
| בתיה גוטליב | 5.6% | יונתן |
| חיים רוקח | 26.6% | נוב |
| אורי קלנר | 67.8% | רמת מגשימים |
ראש מועצה אזורית גולן המכהן חיים רוקח מנוב, שנבחר לראשונה לתפקיד בסיבוב שני ב-2018, הובס על ידי אורי קלנר מרמת מגשימים, ששימש בעבר כסגן ראש המועצה. מתמודדת נוספת, בתיה גוטליב מיונתן, ששימשה כמנהלת המטה קשרי חוץ וממשל בקדנציה האחרונה במועצה בין השנים 2019–2023, קיבלה כ־5% מקולות המצביעים. לקראת הבחירות חתם רוקח על הסכמים עם גל גפני מרמות על מינויים למ"מ וסגן ראש המועצה ועם אלה שולמקוביץ מאל-רום על מינויה כסגנית שנייה לראש המועצה אם ייבחר.
לקראת בחירות אלו נוסף לשטח המועצה היישוב רמת טראמפ, למליאת המועצה נבחרו 32 נציגים, אחד מכל יישוב במועצה חוץ מהיישוב הקהילתי הזעיר נמרוד.
מועצות אזוריות > גוש עציון

| הבחירות לראשות מועצה אזורית גוש עציון |
| --- | --- | --- |
| שלמה נאמן | 43.9% | כרמי צור |
| ירון רוזנטל | 56.1% | כפר עציון |
ראש מועצה אזורית גוש עציון המכהן שלמה נאמן מכרמי צור, שנבחר לראשונה לתפקיד בבחירות מיוחדות בפברואר 2017, הובס בידי ירון רוזנטל מכפר עציון, שהפסיד לנאמן בבחירות המיוחדות. חברת הכנסת לשעבר שולי מועלם מנווה דניאל הכריזה על התמודדות אך הודיעה שבועיים לפני הבחירות על פרישה ותמיכה בשלמה נאמן.
למליאת המועצה נבחרו 21 נציגים מ-14 יישובים: 3 מתקוע ואלון שבות, 2 מאלעזר, נווה דניאל ונוקדים ואחד מכל אחד משאר יישובי המועצה.
מועצות אזוריות > גזר

ראש מועצה אזורית גזר המכהנת רותם ידלין מכרמי יוסף, שנבחרה לראשונה לתפקיד ב-2018, הייתה המתמודדת היחידה לראשות המועצה והיא הוכרזה כזוכה ללא בחירות.(17)
למליאת המועצה נבחרו 29 נציגים, 2 מבית חשמונאי, כרמי יוסף, נוף איילון ונען כל אחד ועוד נציג מכל ישוב במועצה. בבחירות לנציג המושב סתריה במועצה התוצאה הייתה תיקו 158 בין רונית ויתקון-ברקאי לניצן ארליך והבחירה הוכרעה בהטלת מטבע לטובת ויתקון-ברקאי.(17)
מועצות אזוריות > גן רווה

| הבחירות לראשות מועצה אזורית גן רווה |
| --- | --- | --- | --- |
| מיכל שקורי | 4.3% | אירוס |  |
| שלמה שש | 15.9% | אירוס |  |
| משה מאיר | 30.8% | גאליה |  |
| מירה בן ארי | 44.6% | נטעים |  |
ראש מועצה אזורית גן רווה המכהן שלמה אלימלך, שכיהן בתפקיד מאז 1991, לא התמודד לכהונה נוספת. על התפקיד התמודדו ארבעה: מירה בן ארי ממושב נטעים, מיכל שקורי מאירוס, שלמה שש מאירוס שהתמודד על ראשות המועצה ללא הצלחה ב-2018, וחבר מליאת המועצה משה מאיר מגאליה. בבחירות זכתה בן ארי בסיבוב הראשון.(12)
למליאת המועצה נבחרו 17 נציגים מ-9 יישובי המועצה: 3 מגאליה וכפר הנגיד, 2 מנטעים, פלמחים, בית חנן ואירוס, ואחד מעיינות, בית עובד וגן שורק.(12)
מועצות אזוריות > דרום השרון

| הבחירות לראשות מועצה אזורית דרום השרון |
| --- | --- | --- |
| חי גוזלן | 6.9% | אלישמע |
| אושרת גני גונן | 93.1% | נווה ימין |
ראשת המועצה האזורית דרום השרון המכהנת אושרת גני גונן, שנבחרה לראשונה לתפקיד ב-2018, התמודדה לכהונה שנייה בתפקיד מול חי גוזלן מאלישמע ונבחרה בשנית ברוב של 93.1%.
למליאת המועצה נבחרו 44 נציגים מ-31 יישובי המועצה, כאשר מצופית, רמות השבים, כפר סירקין, נווה ימין, חגור, ירחיב, אלישמע, נירית, נווה ירק, מתן, צור יצחק שדי חמד ושדה ורבורג נבחרו שניים ליישוב ומשאר יישובי המועצה נבחר אחד ליישוב וכן נציג לשטח עודף שייצג את היישוב המוסדי בית ברל. בפועל בוצעה הכרזה ב-21 מהיישובים כיוון שהוגשה בהם רשימה אחת למועצה וב-10 יישובים הנציגים נבחרו בקלפי.
מועצות אזוריות > הגלבוע

| הבחירות לראשות מועצה אזורית הגלבוע |
| --- | --- | --- |
| הדס שקד | 29.6% | גן נר |
| דני עטר | 68.5% | גן נר |
ראש מועצה אזורית הגלבוע המכהן היה עובד נור מעין חרוד איחוד, אשר נבחר לראשונה לתפקיד בבחירות מיוחדות שהתקיימו ב-2015. נור הגיש את מועמדותו לבחירה מחדש, אך ב־1 בפברואר 2024 הודיע נור כי לא יתמודד בבחירות, בזמן מלחמת חרבות ברזל, ועל ראשות המועצה התמודדו שניים: ראש המועצה לשעבר דני עטר מגן נר והדס שקד, אף היא תושבת גן נר. בבחירות זכה עטר עם 68.5% מהקולות.
למליאת המועצה נבחרו 39 נציגים מ-33 יישובי המועצה. שלושה מגן נר ומוקייבלה, 2 מסנדלה, נעורה וטייבה, ואחד מכל אחד משאר יישובי המועצה פרט ליעל.
מועצות אזוריות > הגליל העליון

ראש מועצה אזורית הגליל העליון המכהן, גיורא זלץ מלהבות הבשן, הודיע בדצמבר 2022 כי לא יתמודד לתקופת כהונה שלישית. חברת המליאה גלית אורי מקיבוץ קדרים הודיעה באפריל 2023 כי תתמודד על ראשות המועצה. אחריה הכריזו על התמודדות אסף לנגלבן מכפר סאלד, זוהר ליפקין מקיבוץ הגושרים שהתמודדה בתמיכת ד"ר טל ישראלי ששקל קודם לכן להתמודד בעצמו, ד"ר אורית דגני דיניסמן משניר ויוסי שמעוני מקיבוץ מחניים.
המועצה היא אחת הרשויות שפונו בשל המלחמה והבחירות בהן נדחו ל-18 בפברואר 2025 יחד עם הבחירות ברשויות המפונות האחרות בצפון הארץ. לאחר קביעת התאריך החדש הצטרף למירוץ ניסן זאבי מכפר גלעדי, מייסד "לובי 1701" שהוקם בעקבות המלחמה, והמועמדים דגני דיניסמן, שמעוני ולנגלבן הודיעו על חידוש מועמדותם לתפקיד בעוד ליפקין הודיעה על הסרת מועמדותה ותמיכה בלנגלבן.
למליאת המועצה ייבחרו 29 נציגים, אחד מכל יישוב במועצה.
לאחר ספירת הקולות של הבחירות בסבב א' שהתקיים ב-18 בפברואר 2025 בהם אף מתמודד לא השיג את המינימום הנדרש (40 אחוז) מהקולות כדאי לעמוד בראשות המועצה. הוכרז על סבב ב' שהתקיים ב-4 במרץ (ד' אדר) בין שני המתמודדים המובילים בסבב א': ניסן זאבי שזכה בכ-34.2 אחוז מהקולות ואסף לנגלבן שזכה בכ-28 אחוז מהקולות. בסיבוב השני זכה אסף לנגלבן עם רוב של 55.73% (3,862 קולות) לעומת 44.27% (3,068 קולות) לזאבי.
מועצות אזוריות > הגליל התחתון

| בחירות לראשות מועצה אזורית הגליל התחתון |
| --- | --- | --- |
| דקל צור | 14.4% | גבעת אבני |
| ניצן פלג | 85.6% | שדמות דבורה |
ראש מועצה אזורית גליל תחתון המכהן ניצן פלג משדמות דבורה, שנבחר לראשונה לתפקיד ב-2018, התמודד לקדנציה נוספת ומולו התמודד דקל צור מגבעת אבני.
למליאת המועצה נבחרו 17 נציגים מ-18 יישובי המועצה, אחד לכל יישוב פרט לגבעת אבני, ממנו נבחרו שניים, וכדורי והודיות שלא קיבלו נציג.
מועצות אזוריות > הערבה התיכונה

| בחירות לראשות מועצה אזורית הערבה |
| --- | --- | --- |
| מור זילברשטיין | 25.3% | צופר |
| מאיר צור | 74.7% | עין יהב |
ראש מועצה אזורית הערבה התיכונה הוא מאיר צור שהוכרז כראש המועצה ב-6 באפריל 2021 לאחר שהיה מועמד יחיד בבחירות מיוחדות לראשות המועצה שהוכרזו עקב התפטרותו של ראש המועצה אייל בלום. צור נבחר לכהונה נוספת לאחר שמולו התמודד מנכ"ל המועצה לשעבר, עו"ד מור זילברשטיין מצופר.(11)
למליאת המועצה נבחרו 7 נציגים, אחד מכל יישוב במועצה פרט לעיר אובות. 6 מבין הנציגים למועצה הוכרזו כנציגים כיוון שהיו המועמדים היחידים ביישוב ורק בצופר התקיימו בחירות בין 2 רשימות מועמדים.(11) בחירות לוועד המקומי לא התקיימו למעשה כיוון שברוב היישובים לא הוגשו רשימות בשל איחוד ועדים ובספיר, עידן וצוקים הוגשה רשימת מועמדים אחת שהוכרזה כזוכה.
מועצות אזוריות > הר חברון

| בחירות לראשות מועצה אזורית הר חברון |
| --- | --- | --- |
| אריה אודס בן-ציון | 43.53% | עשהאל |
| אלירם אזולאי | 56.47% | סנסנה |
ראש מועצה אזורית הר חברון יוחאי דמרי מעתניאל, המשמש בתפקיד זו קדנציה שנייה, הודיע ב-21 במאי 2023 כי לא יתמודד על קדנציה נוספת. ארי אודס, תושב מצפה עשהאל ומזכיר היישוב טנא עומרים, ואלירם אזולאי מסנסנה, הודיעו על התמודדותם לתפקיד. הציונות הדתית והליכוד הודיעו על תמיכה באזולאי. בבחירות זכה אזולאי עם 2,266 קולות שהם 56.47% מהקולות מול 1,747 קולות שהם 43.53% מהקולות.
למליאת המועצה נבחרו 15 נציגים, אחד מכל יישוב במועצה פרט לאביגיל. בכל היישובים לא התקיימו בחירות נפרדות לוועד המקומי אלא רק לנציגות למועצה בשל זהות ועדים או בשל היעדר מועמדים, ורק באשכולות, כרמל ומעון התקיימו בחירות בפועל לנציג במועצה כיוון שביישובים אלו הוגשו שתי רשימות מועמדים.
מועצות אזוריות > זבולון

ראש מועצה אזורית זבולון עמוס נצר מרמת יוחנן, שנבחר לראשונה לתפקיד ב-2018 בסיבוב שני, התמודד בבחירות אלו כמועמד יחיד והוא הוכרז כזוכה.
למליאת המועצה נבחרו 18 נציגים, אחד מכל 13 יישובי המועצה פרט ליישובים נופית ואיבטין, שבחרו שלושה נציגים למועצה ולקיבוץ יגור שבחר שני נציגים. האזורים בתחום העודף במועצה – מכללת אורנים וח'וואלד (שבט) (להבדיל מהיישוב ח'וואלד) – לא היו זכאים לייצוג בבחירות אלו. בפועל הוכרזו ברוב היישובים נציגי היישובים למועצה ולוועד המקומי בשל הגשה של רשימה אחת ורק ב-3 יישובים נפתחו קלפיות – באיבטין נבחרו 3 הנציגים למועצה, נציג לכל אחת מ-3 הרשימות המתמודדות, ו-9 נציגי הוועד המקומי, בכפר חסידים ב' נבחר הנציג למועצה ובראס עלי נבחרו 5 נציגי הוועד המקומי.
מועצות אזוריות > חבל אילות

חנן גינת, המשמש כראש מועצה אזורית חבל אילות מאז נבחר בבחירות מיוחדות ביוני 2016, התמודד בבחירות אלו כמועמד יחיד.
למליאת המועצה נבחרו 14 נציגים, אחד לכל יישוב, למעט קיבוץ יטבתה ובאר אורה שייוצגו על ידי 2 נציגים בזכות גודלם היחסי, ושיטים שלא קיבל ייצוג עצמאי.
מועצות אזוריות > חבל יבנה

| תוצאות הבחירות לראשות מועצה אזורית חבל יבנה |
| --- | --- | --- |
| אריאל בריח | 3.3% | בית גמליאל |
| יששכר מקונן | 6.2% | ניר גלים |
| משה ליבר | 38.3% | קבוצת יבנה |
| אבי פוקס | 50.2% | בני דרום |
אבי פוקס מבני דרום ניצח בבחירות את ראש מועצה אזורית חבל יבנה, משה ליבר, שנבחר לקדנציה שנייה בבחירות ב-2018, לצד שני המועמדים הנוספים, סגן ראש המועצה סא"ל במיל' יששכר מקונן מניר גלים, שהתמודד מטעם סיעת הציונות הדתית, וחבר המועצה אריאל בריח מבית גמליאל.
למליאת המועצה נבחרו ב-2018 11 נציגים מ-7 יישובי המועצה, מספר שעלה בבחירות אלו ל-12. מטעם קבוצת יבנה, בית גמליאל, בן זכאי, ניר גלים ובני דרום נבחרו 2 נציגים למועצה ובית רבן והיישוב המוסדי ישיבת כרם ביבנה שלחו נציג אחד. בפועל הוגשו ברוב המקומות רשימה אחת למועצה ולוועד המקומי ורק בבית גמליאל, שם התמודדו 3 רשימות למועצה, וניר גלים, שם התמודדו 3 רשימות למועצה ו-3 רשימות לוועד המקומי התקיימו בחירות לנציגויות המקומיות.
מועצות אזוריות > חבל מודיעין

ראש מועצה אזורית חבל מודיעין המכהן הוא שמעון סוסן. סוסן היה המתמודד היחיד לתפקיד.(11)
למליאת המועצה נבחרו ב-2018 30 נציגים: 3 מלפיד, 2 מאחיסמך, ברקת, מזור ונחלים כל אחד ועוד נציג אחד מכל יישוב במועצה.(11)
מועצות אזוריות > חוף אשקלון

ראש מועצה אזורית חוף אשקלון הוא איתמר רביבו, שנבחר לראשונה לתפקיד בסיבוב שני ב-2018. מולו מתמודדת אילנית וואהל מניצן הישנה.
למליאת המועצה נבחרו ב-2018 20 נציגים מ-21 יישובי המועצה פרט לכפר סילבר.
המועצה היא אחת הרשויות שפונו בשל המלחמה והבחירות בהן נדחו מהתאריך העיקרי ונקבעו ל-19 בנובמבר 2024.
בבחירות זכה איתמר רביבו ב-88% מהקולות ונבחר שוב לראשות המועצה. אילנית ואהל קיבלה 12% מהקולות.
מועצות אזוריות > חוף הכרמל

| בחירות לראש מועצה אזורית חוף הכרמל |
| --- | --- | --- |
| אלחנן שוורץ | 33% | כרם מהר"ל |
| אסיף איזק | 67% | החותרים |
ראש מועצה אזורית חוף הכרמל הוא אסיף איזק מקיבוץ החותרים, שנבחר לתפקיד ברוב גדול ב-2018. איזק הודיע כי יתמודד לכהונה נוספת והשיק את קמפיין הבחירות שלו במאי 2023. מולו התמודד אלחנן שוורץ מכרם מהר"ל.
למליאת המועצה נבחרו 36 נציגים מ-25 יישובי המועצה. למליאה נבחרו 7 נציגים מעתלית, 5 נציגים מקיסריה ונציג אחד משאר היישובים. כפר צבי סיטרין לא היה זכאי לייצוג. בפועל התקיימו בחירות לנציג למועצה רק בדור, נוה ים, עין איילה ועתלית, ובשאר המקומות הוכרז על הנבחרים כיוון שהוגשה בהם רק רשימה אחת.
הבחירות לוועד מקומי התקיימו רק בדור, מגדים, נוה ים (בין הנבחרים דתיה יצחקי ממפונות כפר ים), עין הוד (כל הנבחרות לוועד היו מרשימת "אין הוד מלבדן" כשהרשימה המתחרה "ועד ממשיך" לא זכתה לאף קול), עתלית וצרופה. בשאר היישובים לא התקיימו בחירות עקב הגשה של רשימה אחת או היעדר בחירות בשל אחדות ועדים.
מועצות אזוריות > חוף השרון

ראש המועצה האזורית חוף השרון, אלי (אליהו) ברכה, המכהן בתפקיד מאז שנת 2009 התמודד כמועמד יחיד בבחירות 2018 והוכרז כזוכה. גם בבחירות אלו ברכה היה מתמודד יחיד.
למליאת המועצה נבחרו ב-2018 12 נציגים מכל יישוב במועצה פרט ליקום. בבחירות אלו גם יקום זכאית למושב במועצה וכן מושב עבור "יישוב עודף" המייצג למעשה את היישוב הלא מוכר ארסוף קדם. כיוון שברוב המקומות הוגשה רק רשימה אחת הבחירות תתקיימנה בפועל רק באודים לנציג במועצה וחרוצים למועצה ולוועד המקומי. בבצרה ישנן שתי רשימות לוועד המקומי אבל בשל התפטרויות מספר המועמדים הכולל הוא 5 והם ישמשו כוועד מקומי ללא בחירות.
מועצות אזוריות > לב השרון

| בחירות לראשות מועצה אזורית לב השרון |
| --- | --- | --- |
| רונן סלטון | 14.4% | משמרת |
| לביא זמיר | 39% | יעף |
| אלי אטון | 46.6% | ניצני עוז |
ראש מועצה אזורית לב השרון, עמיר ריטוב, מכהן בתפקיד ברציפות מאז 2007. מולו התמודדו לביא זמיר מיעף, רונן
סלטון ממשמרת, ואלי אטון מניצני עוז. ניסים בן עזוז מפורת הכריז על מועמדותו, אך פרש מן המירוץ.
למליאת המועצה נבחרו ב-2018 18 נציגים, אחד מכל יישוב במועצה.
מועצות אזוריות > לכיש

| בחירות לראשות מועצה אזורית לכיש |
| --- | --- | --- |
| אמיר אלנברג | 38.5% | אליאב |
| בועז שלמה | 61.5% | שחר |
דני מורביה, המכהן כראש מועצה אזורית לכיש מאז 2004, הודיע בנובמבר 2022 כי לא יתמודד לכהונה נוספת. לראשות המועצה התמודדו: עו"ד שלום יפרח ממושב עוצם, בועז שלמה ממושב שחר, אל"ם עמיר אלנברג מאליאב, וישי דובני מתלמים.
חן גוטרמן מבני דקלים, שהיה מנכ"ל המועצה עד הבחירות הודיע אף הוא על התמודדות אך פרש חודש לפני מועד הבחירות המקורי והודיע על תמיכה בבועז שלמה. מועמד נוסף שפרש הוא סגן המועצה אבי דיאמנט ממושב לכיש. דיאמנט הודיע כי יתמודד במאי 2023 אך פרש מהמירוץ בתחילת אוגוסט כשהוא מעביר את תמיכתו לגוטרמן.
למליאת המועצה נבחרו ב-2018 19 נציגים, אחד מכל יישוב במועצה.
מועצות אזוריות > מבואות החרמון

ראש מועצה אזורית מבואות החרמון המכהן הוא בני בן-מובחר, שנבחר ב-2018 לקדנציה רביעית. מולו מתמודד איתי חיניץ מהמושב רמות נפתלי.
למליאת המועצה נבחרו ב-2018 13 נציגים, אחד מכל יישוב במועצה.
המועצה היא אחת הרשויות שפונו (חלק מהישובים) בשל המלחמה והבחירות בהן נדחו ל-18 בפברואר 2025 יחד עם הבחירות ברשויות המפונות האחרות בצפון הארץ. בבחירות אלו זכה המועמד המכהן בני בן מובחר בהפרש קל  על מתחרה היחיד איתי חיניץ וקיבל כ-56 אחוז מהקולות.
מועצות אזוריות > מגידו

| בחירות לראשות מועצה אזורית מגידו |
| --- | --- | --- | --- |
| עדית אריאל | 2.1% | גבעת עוז |  |
| יעלה לוי | 22.8% | עין העמק |  |
| איציק חולבסקי | 30.1% | עין השופט |  |
| גיל לין | 45% | משמר העמק |  |
ראש מועצה אזורית מגידו, איציק חולבסקי מעין השופט, המשמש בתפקיד תקופת כהונה שנייה הודיע כי יתמודד לראשות המועצה גם בבחירות אלה והוא ראש המועצה הראשון בתולדות מועצה אזורית מגידו המתמודד לקדנציה שלישית. עוד הכריזו על התמודדותם רותי באום מקיבוץ גבעת עוז, יעלה חגי-לוי ממושב עין העמק, גיל לין מקיבוץ משמר העמק, אשר מכהן בשנים האחרונות כמנכ"ל איגוד התעשייה הקיבוצית ועידית אריאל, בתו של ראש המועצה לשעבר מיכאל פרופר-פלד (1974–1980), שאף היא גרה בגבעת עוז. במהלך המירוץ הסירה רותי באום את מועמדותה. בבחירות עצמן ניצח גיל לין בסיבוב הראשון עם כ-45% מהקולות.
למליאת המועצה נבחרו 13 נציגים, אחד מכל יישוב במועצה.
מועצות אזוריות > מגילות ים המלח

| בחירות לראשות מועצה אזורית מגילות ים המלח |
| --- | --- | --- |
| יחיאל ברקי | 20.2% | ורד יריחו |
| אריה כהן | 79.8% | מצפה שלם |
ראש מועצת מועצה אזורית מגילות ים המלח, אריה כהן, המכהן בתפקיד מ-2015, התמודד בבחירות אלו מול יחיאל ברקי מזכיר הוועד המקומי בוורד יריחו ויעקב יוסף.
במועצה 7 יישובים שבהם נבחרו 12 חברי מועצה: 3 מקליה, 2 מוורד יריחו, 1 מבית הערבה, מצפה שלם, אבנת ואלמוג, שהוא היישוב היחיד בו הוגשה בבחירות אלו יותר מרשימה אחת למועצה, ושני מנדטים לשטח עודף הכולל את בית חגלה שהפך ליישוב עצמאי בספטמבר 2023.
מועצות אזוריות > מטה אשר

ראש מועצה אזורית מטה אשר הוא משה דוידוביץ מבוסתן הגליל, שנבחר לראשונה לתפקיד ב-2018, הוכרז כזוכה בהיותו המועמד היחיד לתפקיד.
למליאת המועצה נבחרו ב-2018 32 נציגים מ-32 יישובי המועצה.
8 מיישובי המועצה פונו בשל המלחמה, כאשר רק בבצת ועראמשה יש יותר מרשימה אחת מועמדת לוועד המקומי, ולכן קבע שר הפנים כי בתאריך הבחירות הכלליות יוכרז דוידוביץ כראש המועצה, יתקיימו בחירות במרבית יישובי המועצה ויוכרזו הזוכים ב-6 מהיישובים שפונו וביישובים אחרים עם רשימת מועמדים אחת. הבחירות לוועד המקומי בבצת ועראמשה נדחו ל-25 בפברואר 2025 יחד עם הבחירות ברשויות המפונות האחרות בצפון הארץ. לקראת הבחירות בבצת ועראמשה הוגשו רשימות מועמדים חדשות כאשר בבצת הוגשו 3 רשימות מועמדים לוועד המקומי ובעראמשה הוגשה רשימה אחת בלבד וצפויה להתקיים שם הכרזה על זכיית הרשימה שהוגשה.
מועצות אזוריות > מטה בנימין

ראש מועצה אזורית מטה בנימין, ישראל גנץ מפסגות, נבחר לראשונה לתפקיד ב-2018 התמודד לכהונה נוספת. מלבדו, הכריזו על התמודדות בבחירות אפי שרון ממעלה מכמש, שהתמודד בבחירות הקודמות מול גנץ אך פרש באמצע המירוץ, וקובי אלירז מעלי, לשעבר יועץ שר הביטחון לענייני התיישבות. זמן קצר קודם הגשת הרשימות פרש אפי שרון מהמירוץ והודיע על תמיכה בגנץ. מועמדותו של אלירז נפסלה משום שלא הגיש את המחאת הערבות לוועדת הבחירות במועדה, והוא החליט שלא לערער על פסילתו וגנץ נותר מועמד יחיד והוכרז כראש המועצה.
למועצה נבחרו 30 חברים, מהם 2 מטעם גבע בנימין, 2 מטעם כוכב יעקב ונציג אחד מכל שאר היישובים. היישוב תל ציון, שהופרד מכוכב יעקב בהחלטת ממשלה בפברואר 2023 והיישובים אלון ונופי פרת, השייכים מוניציפלית לכפר אדומים ושהוגדרו שניהם ב-3 בספטמבר 2023 כאזורי בחירה נפרדים, הפכו זכאים בבחירות אלו למושב במועצה. בין חברי המועצה נכלל אפי שרון שנבחר כמועמד יחיד מטעם מעלה מכמש.
מועצות אזוריות > מטה יהודה

| בחירות לראשות מועצה אזורית מטה יהודה |
| --- | --- | --- |
| בני אלירז | 8% | טל שחר |
| יעקב צבי | 12% | זכריה |
| הילה לנקרי-מיוסט | 35.3% | שריגים |
| אבישי כהן | 44.8% | נס הרים |
ראש מועצה אזורית מטה יהודה ניב ויזל מנתיב הל"ה, שכיהן בתפקיד מאז 2018, הכריז שלא יתמודד לכהונה נוספת. יעקב (ג'קי) צבי ממושב זכריה הכריז בסוף 2022 על מועמדותו לתפקיד. 3 המועמדים הנוספים היו הילה לנקרי-מיוסט משריגים (לי און), בני אלירז מטל שחר שהתמודד גם למליאה ואבישי כהן מנס הרים. בבחירות זכה אבישי כהן, שזכה בסיבוב הראשון ב-44.8% מהקולות.
למליאת המועצה, הגדולה במספר היישובים בארץ, נבחרו ב-2018 שישים נציגים, אז יוצג כל יישוב ג על ידי נציג בודד, למעט צור הדסה שיוצגה על ידי 3 נציגים. באפריל 2022 חתמה שרת הפנים על החלטה עקרונית להעניק לצור הדסה מעמד עצמאי של מועצה מקומית, במרץ 2023 החל משרד הפנים בהליך מזורז כדי לסיים את התהליך, וביוני הופרד היישוב רשמית מהמועצה האזורית ומונתה לו ועדה קרואה.
בבחירות אלו מליאת המועצה כללה 57 חברים כמספר יישובי המועצה לאחר הפרדת צור הדסה. מספר התושבים בתחום העודף של המועצה קטן מחצי המודד הכללי ולכן האזור העודף לא זכה לייצוג במועצה.
מועצות אזוריות > מנשה

| בחירות לראשות מועצה אזורית מנשה |
| --- | --- | --- |
| אברהם שלמה אביש | 38.3% | תלמי אלעזר |
| אילן שדה | 61.7% | מענית |
ראש מועצה אזורית מנשה אילן שדה, המכהן בתפקיד מ-1992 נבחר לכהונה נוספת, כשהוא מביס את אברהם שלמה (אביש) מתלמי אלעזר.
למליאת המועצה נבחרו ב-2018 41 נציגים מ-24 יישובי המועצה פרט לגבעת חביבה.
תוצאות הבחירות לראש המועצה לפני ספירת מעטפות כפולות: אילן שדה קיבל 61.7% מהקולות לעומת אברהם אביש שלמה שקיבל 38.3% מהקולות. סך הכול 8,188 קולות כשרים שהצביעו ב-31 קלפיות. אחוז ההצבעה 52.1%.
מועצות אזוריות > מעלה יוסף

ראש מועצה אזורית מעלה יוסף, שמעון גואטה מגורן, התמודד בהצלחה ב-2018 על תקופת כהונה שנייה, ומתמודד לכהונה שלישית. מולו מתמודדים אבי קרמפה ממנות שכיהן כראש המועצה מ-1992, סיגל שאלתיאל-הלוי ממנות שכיהנה כראש המועצה המקומית התעשייתית מגדל תפן עד התפטרותה על מנת להתמודד לתפקיד, עו"ד צחי בן עיון מצוריאל ועו"ד שלמה ששון מנסורה מחוסן.
למליאת המועצה נבחרו ב-2018 19 נציגים: אחד מכל יישוב במועצה פרט לגיתה, מנות ונווה זיו.
המועצה היא אחת הרשויות שפונו בשל המלחמה והבחירות בהן נדחו ל-18 בפברואר 2025 יחד עם הבחירות ברשויות המפונות האחרות בצפון הארץ. בבחירות אלו זכה שמעון גואטה עם רוב של 42.45% מהקולות.
מועצות אזוריות > מרום הגליל

ראש מועצה אזורית מרום הגליל, עמית סופר, נבחר ב-2018 לקדנציה שלישית בתפקיד, בתחילת אוגוסט 2023 הכריז סופר כי הוא מתמודד לקדנציה רביעית, בה זכה, מולו מתמודדים חבר המועצה מוטי שמקה מכפר חנניה, סא"ל מאיר בוחבוט מפרוד, ראש המועצה לשעבר שלמה לוי מכפר חושן ודוד ממן מכרם בן זמרה.
למליאת המועצה נבחרו ב-2018 46 נציגים מ-24 יישובי המועצה.
המועצה היא אחת הרשויות שפונו בשל המלחמה והבחירות בהן נדחו ל-18 בפברואר 2025 יחד עם הבחירות ברשויות המפונות האחרות בצפון הארץ. בבחירות אלה זכה ראש המועצה המכהן עמית סופר בקדנציה רביעית עם כ-70 אחוז מהקולות.
מועצות אזוריות > מרחבים

| בחירות לראשות מועצה אזורית מרחבים |
| --- | --- | --- |
| סימון חסון | 12.4% | פדויים |
| שי חג'ג' | 87.6% | גילת |
ראש מועצה אזורית מרחבים, שי חג'ג', המכהן בראשות המועצה מ-2012, נבחר לכהונה שלישית בתפקיד. מולו התמודד סימון חסון ממושב פדויים.
למליאת המועצה התמודדו 41 רשימות על 16 המושבים שבה.
מועצות אזוריות > משגב

ראש מועצה אזורית משגב, דני עברי מיודפת, מכהן בתפקיד מ-2018 והתמודד פעם נוספת לתפקיד. מולו התמודד מוני בוחניק משכניה אך ב-11 בפברואר 2024 בסמוך לבחירות הודיע על פרישתו בשל התנגדותו לבחירות בשעת מלחמה ועברי נותר מועמד יחיד.
למליאת המועצה נבחרו ב-2018 35 נציגים מ-34 יישובי המועצה, נציג לכל יישוב פרט לפלך שבבחירות אלו זכאי לייצוג.
מועצות אזוריות > נווה מדבר

בראשות מועצה אזורית נווה מדבר עומד אברהים אל הואשלה מקסר א-סיר, שנבחר לתפקיד לראשונה ב-2016 בבחירות הראשונות שהתקיימו במועצה זו, בתחילת אוגוסט 2023 הכריז אל הואשלה כי הוא יתמודד לקדנציה שנייה. מולו הכריזו על התמודדות סלמאן אבו חמיד מביר הדאג', סלימאן אל הואשלה מקסר א-סיר וסאלמה עדיסאן מאבו תלול. עטייה אבו עסא מביר הדאג' שהודיע על התמודדות פרש מן המירוץ.
למליאת המועצה נבחרו ב-2018 סך הכול 3 חברים, נציג אחד לכל יישוב מהיישובים קסר א-סיר, ביר הדאג' ואבו תלול. בבחירות אלו נוסף נציג רביעי ליישוב אבו קרינאת.
מועצות אזוריות > נחל שורק

| בחירות לראשות מועצה אזורית נחל שורק |
| --- | --- | --- |
| רמי ברדוגו | 19% | גני טל |
| שי רייכנר | 81% | יד בנימין |
ראש מועצה אזורית נחל שורק שי רייכנר, שנבחר בבחירות מיוחדות לתפקיד באוקטובר 2021 לאחר שקודמו בתפקיד אלי אסקוזידו התפטר על מנת להתמנות כראש רשות העתיקות, נבחר לכהונה נוספת, כאשר מולו התמודד רמי ברדוגו מגני טל.
למליאת המועצה נבחרו ב-2018 שמונה נציגים מ-7 יישובי המועצה: 2 מיד בנימין ו-1 מכל אחד מהיישובים האחרים. בפועל יתקיימו בחירות לנציגי המועצה רק ביד בנימין, בני ראם ונצר חזני בהם הוגשה יותר מרשימה אחת למועצה.
מועצות אזוריות > עמק הירדן

ראש מועצה אזורית עמק הירדן, עידן גרינבאום, מכהן בתפקיד מאז שנבחר לראשונה בבחירות מיוחדות ב-2016 מולו התמודד עורך הדין אביגדור (אבי) שמואל מתל קציר. אך פרש לבסוף וגרינבאום נבחר בהיותו מועמד יחיד.
למליאת המועצה נבחרו ב-2018 26 נציגים מ-22 יישובי המועצה: 2 נציגים מאפיקים, פוריה נווה עובד ופוריה עילית כל אחד ועוד נציג מכל יישוב במועצה.